作者:元稹
標題:冬夜懷李侍禦、王太祝、段丞
內容:浩露煙壒盡，月光閑有餘。松篁細陰影，重以簾牖疏。泛覽星粲粲，輕河悠碧虛。纖雲不成葉，脈脈風絲舒。丹灶熾東序，燒香羅玉書。飄飄魂神舉，若驂鸞鶴輿。感念夙昔意，華尚簪與裾。簪裾詎幾許，累創吞鉤魚。今聞馨香道，一以悟臭帑。悟覺誓不惑，永抱胎仙居。晝夜欣所適，安知歲雲除。行行二三友，君懷複何如。